cyanic-selkie/wikianc huggingface dataset:
Əziz Nəzərov
Həyatı
1930-cu ilin dekabr ayında öz xahişi ilə Moskvaya Senaye Akademiyasına təhsil almağa göndərilir. Təhsilini uğurla başa vurub mühəndis-kimyaçı diplomunu müdafiə edir və Stalinogorsk şəhərinə neft-kimya kombinatına təyinat alır. Böyük Vətən müharibəsi başlayana gədər burada işləyir və kombinatın baş mühəndisi vəzifəsinə gədər yüksəlir. 1941-ci ilin mayında Bakıya gayıdır. Təcrübəli kimyaçı mühəndisə ixtisası üzrə iş tapılmır. Mərkəzi kəndlilər evinə direktor göndərilir. 27 iyul 1942-ci ildə saxta ittiham əsasında həbs edilir, 18 oktyabr 1942-ci ildə hökm oxunur: on il müddətinə azadlıgdan məhrum edilsin, 5 il müddətinə hüquqlarından məhrum edilsin, ona məxsus əmlakı müsadirə olunsun. 29 noyabr 1942-ci ildə Azərbaycan SSR DİXK gazamatında erkən vəfat edir.
8 may 1956-cı ildə Azərbaycan SSR Ali Məhkəməsi Rəyasət Heyətinin Qərarı ilə Azərbaycan SSR DİXK goşunlarının Hərbi tribunalının Nəzərov Əziz Nəzəroviçin barəsində 18.10.1942-ci il tarixli hökmü ləğv edilmiş və ona garşi irəli sürülmüş ittiham sübuta yetirilmədiyinə görə işə xitam verilmişdir.
Mükafatları
Əziz Nəzərov Azərbaycan MİK Rəyasət Heyəti və Bakı şəhər Soveti tərəfindən adı yazilmış silahla təltif olunmuşdur. 1930-cu ildə Əziz Nəzərov iki dəfə: 1930-cu ilin mayında Bakı şəhər İcraiyyə Komitəsi Rəyasət Heyəti tərəfindən Sovet hakimiyyətinin daxili düşmənləri ilə mübarizədə göstərdiyi şücaətə və gəhrəmanlığa görə " Nagan " sistemli tapança ilə, 1930-cu ilin dekabr ayında Azərbaycan SSR MİK tərəfindən banditizmə garşı mübarizədə göstərdiyi şücaətə görə döyüş silahı ilə təltif edilmişdir.
Xatirəsi
Adına Bakı və Gəncə şəhərlərində küçə vardır.
Babilabad (Çaypara)
Babilabad - İranın Qərbi Azərbaycan ostanının Çaypara şəhristanı ərazisinə daxil olan kənd.
Əhalisi
2006-cı il məlumatına görə kənddə 1,164 nəfər yaşayır (242 ailə).
Xəlifəlikəndi-i Büzürg (Biləsuvar)
Xəlifəlikəndi-i Büzürg — İranın Ərdəbil ostanının Biləsuvar şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 754 nəfər yaşayır (142 ailə).
Bank qarəti
thumb|Qarət əsnasında girovları və xəzinədarı girov götürmüş maskalı soyğunçu (1931).
Bank qarəti, xüsusən də bank işçiləri və müştərilərə qarşı güc, şiddət və ya zorakılıq tətbiq edərək və ya onları təhdid edərək bir bankdan pul oğurlamaq cinayətidir. Bu qatar, zirehli nəqliyyat vasitəsi və ya (tarixən) poçt arabası kimi bankın mülkiyyətində olan digər mülklərdən fərqli olaraq birbaşa bir bank filialının, bank xəzinəsinin və ya xəzinədarının qarətidir. ABŞ-də federal cinayətdir.
Federal Təhqiqat Bürosunun vahid cinayət hesabatı proqramına əsasən, soyğunçuluq “bir insanın və ya insanların kontrolundan və ya nəzarətindən hər hansısa dəyərli bir şeyi almaq və ya almağa cəhd etmək” kimi müəyyən edilmişdir. Bunun əksinə olaraq, oğurluq “hər hansısa binaya cinayət və ya oğurluq məqsədləri üçün qanuna zidd formada daxil olmaqdır”
Alburnoides bipunctatus
Alburnoides bipunctatus — Çəkiyəbənzərlər dəstəsinə, Alburnoides cinsinə daxil olan növ. Çəki balığı ailəsinin dərisi sürüşkən və parılıtılı olan növü sayılır.
Biologiya
Yanların arxa və üst tərəfi tünd yaşıl olub, yanların altlığı və qarın nahiyəsi gümüşüdür. Bl nahiyəsindəki üzgəcləri boz rəngə çalır, digər hissəsi isə işıqda sarı rəngə çalır. Yumurtlama zamanı rəngi daha parlaq olub, kürüsünün rəngi əsasən qırmızı rəng olur. Xüsusilə həşəratların, xüsusilə Bir çox balıq növündən fərqli olaraq, o, yalnız ilə çaylarda yaşayır, adətən sürətli üzür, bu cəhətinə görə də adını almışdır. Qısa bir həyat dövrü olan yaş həddi 5–6 ildən yuxarı deyil.
Çoxalması
Üçüncü ildə cinsi yetkinlik yaşına çatır. May ayının ortalarından iyun ayının sonuna qədər, qaya diblərində yaşayır və kürü qoyur.
Ticari dəyəri
Ticarət dəyəri yoxdur və perspektivli bir balıq ola bilməz.
Bilalabad (Çaypara)
Bilalabad - İranın Qərbi Azərbaycan ostanının Çaypara şəhristanı ərazisinə daxil olan kənd.
Əhalisi
Kəndə nə qədər əhalinin yaşaması haqqında məlumat yoxdur.
Mirkəndi (Meşkinşəhr)
Mirkəndi — İranın Ərdəbil ostanının Meşkinşəhr şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 838 nəfər yaşayır (200 ailə).
NGC 1816
NGC 1816, Yeni Baş Kataloqda qeydə alınmış açıq ulduz topasıdır. Göy üzündə Qılıncbalığı bürcü istiqamətində yerləşir. OCL tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Niş
thumb|right|Nişa
Nişlər memarlıq strukturlarının divarlarında qalan oyuqlardır.
Köhnə binalarda xüsusilə işıqlandırma üçün lampalar və bənzər işıq mənbələrinin qoyulması üçün istifadə edildiyi kimi, daha böyük olanları üstünə pərdə örtərək yükləmə məqsədləri üçün istifadə olunurdu.
Enginet
Enginet —  Azərbaycanda FTTH texnologiyası əsasında telekommunikasiya həlləri və sistem inteqrasiyasının təminatçısıdır.
Tarix
Telekommunikasiya xidmətlərinin təminatçısı ENGİNET, fəaliyyətə 2009-cu ildə özəl sektor üçün ADSL2 + texnologiyasına əsaslanan İnternet xidmətləri təqdim etməklə başlamışdır. 2013-cü ilin dekabr ayında FTTH texnologiya sı tətbiq etməklə optik xətti birbaşa evədək çəkməklə fəaliyyətə davam etdi. 2016-ci ildə şirkət “BİRLink” telekommunikasiya brendini yaratdı. Brend yerli bazarda eyni optik lifli kanal üzərindən filtrasiya edilmiş internet xidməti, İP telefoniya, İP televiziya, statik İP və bulud əsaslı videomüşahidə xidmətləri təqdim etdi. Hazırda Bakı dan başqa, BİRLink Xırdalan, Sumqayıt, Şamaxı, Şirvan, Sabirabad, Gəncə, Şəmkir və Mingəçevir şəhərlərində GPON (Gigabit Passive Optical Network) texnologiyası ilə fəaliyyət göstərir.
Texnologiya
2013-cü abunəçinin mənzilinə (fərdi ev) bir fiber optik kabel çəkilir. Bu gün FTTH genişzolaqlı məlumat ötürmə şəbəkələri yaratmaq üçün istifadə olunan ən inkişaf etmiş texnologiyadır. Bu texnologiyadan istifadə edərək, bir mənzilə və ya ofisə fiber optik əlaqə, 1 GB / saniyəyə qədər sürətdə İnternet bağlantısı ildə şirkət ölkədə ilk dəfə olaraq yeni FTTH (evədək optika) istiqaməti üzrə xidmətlər təqdim etdi. Rabitə kanallarının FTTH üsulu ilə təşkili, xidmət təminatçının avadanlıqlarından birbaşa təmin edir. Optik xətt radio və elektromaqnit şüalanma, qarşılıqlı müdaxilə, digər çətinliklərə qarşı dayanıqlıdır. FTTH texnologiyasını daha bir üstünlüyü onun təhlükəsizliyidir.
Özəl sektoru ilə tərəfdaşlıq
Enginet ilə “AzEduNet” arasındakı müqaviləyə uyğun olaraq, "AzEduNet" operatoru ilə Azərbaycan Respublikası Təhsil Nazirliyi arasında bağlanmış müqaviləyə əsasən ENGİNET “Azərbaycan Təhsil Şəbəkəsi” layihəsinə AzEduNet şirkətinin kommersiya tərəfdaşı kimi qoşulmuşdur. 2016-cı ildə ENGİNET “Təhlükəsiz İnternet” layihəsi çərçivəsində mobil operator Bakcell ilə əməkdaşlığa başlamışdır. Layihə çərçivəsində iki şirkətin birgə layihəsi olan “Təhlükəsiz internet” tarif paketi istifadəyə verilmişdir.
Müqəddəs Pyotr kafedrası
Müqəddəs Pyotr kafedrası (Cathedra Petri) - həm də Müqəddəs Pyotr taxtı kimi tanınan relikviyadır. Əsər Roma-Katolik kilsəsinin anklavı olan Vatikan şəhərindəki Müqəddəs Pyotr bazilikasında saxlanılır. Relikviya, adətən Romada Erkən xristianların lideri hesab edilən və Roma yepiskopu titullu ilk Roma Papası olan Müqəddəs Pyotrla əlaqələndirilən taxta taxtdır. Relikviya Covanni Lorenso Bernini tərəfindən 1647-1653-cü illərdə tuncdan hazırlanmış və qızıl suyuna çəkilmiş korpusa salınmışdır. 2012-ci ildə Papa XVI Benedikt taxtı “Pyotr və onun xələflərinin Məsihin mərhəmət və xeyirxahlığa inancının təmsilçisi olmasının simvolu” kimi təsvir etmişdir.
Enginet
Layihələr
ENGİNET 2017-ci ilin iyun ayında Mənzil İnşaat Dövlət Agentliyin nəzdində fəaliyyət göstərən MİDA MMC tərəfindən elan edilmiş investisiya müsabiqəsinin qalibi seçildi, nəticədə telefon, televiziya və internet xəttlərinin çəkilməsi və Yasamal yaşayış evinin sakinlərinə təmin edilməsi həvalə edildi. 2020-ci ildən etibarən MİDA Yasamal ilə yanaşı MİDA Hövsan, MİDA Gəncə və MİDA Sumqayıt kimi layihələrin icrasına başlanılmışdır.
Təhsilyönümlü fəaliyyəti çərçivəsində ENGİNET və tərəfdaşları Təhsil Nazirliyinin dəstəyi ilə “Virtual Təhsilə dəstək” layihəsinə başladı. Layihənin əsasında təhsil işçilərinə keyfiyyətli optik bağlantı, mobil rabitə və digər imtiyazlar təqdim edilir.
Müqəddəs Pyotr kafedrası
Taxt Müqəddəs Pyotr bazilikasının kafedrasıdır. Kafedra latın dilində “stul” və ya “taxt” anlamında istifadə olunmuşdur, buna görə də, “kafedral” yepiskopun taxtı anlamını daşıyır. Əvvəllər Papalar bu taxtı istifadə edirdilər. O, hazırda Roma Papalarının istifadə etdiyi və hüquqi Papalıq taxtı hesab edilən Lateran bazilikasındakı taxtdan fərqlənir.
Xalqçılıq
Xalqçılıq — narodnik və populizmin təsiri ilə Türkiyədən Dünyaya populizm şəklində deyil, demokratiya yolu ilə çıxan düşüncədir. s. İnsanlara görə müxtəlif yollarla müəyyən edilmişdir. Atatürkün Populizmi ilə oxşardır, lakin qarışdırılmamalıdır.
Müqəddəs Pyotr kafedrası
Təsvir
160px|thumb|left|Müqəddəs Pyotr taxtı arxasında yerləşən Müqəddəs Ruh pəncərəsi Kilsə relikviyanı kəsilmələr və qurdların zədələdiyi palıd stul kimi təsvir edir. Stulun hər iki tərəfinə metal qanadlar bərkidilmişdir ki, bu da onun sedia gestatoria və ya sedan kimi istifadəsinə imkan verir. Stulun arxa və qabaq tərəfi yonulmuş fil sümüyü ilə işlənmişdir.
Relikvari orta əsrlər ənənəsinə uyğun olaraq müdafiə etdiyi relikviyanın – bu halda stulun – formasında hazırlanmışdır. Simvolikdir ki, Berninin işlədiyi stulun analoqu yoxdur. Belə ki, o, tamamilə sökülən hissələrdən ibarətdir və söykənəcək hissəsində Pyotra quzuya baş əyməyi təklif edən Məsih relyefi vardır. Böyük mələk fiqurları ajur panelini realistik oturacaq ətrafında saxlayır: relikviya bunun içərisində saxlanılır.
Kafedra dörd qat həyati ölçüyə malik dörd kilsə müəllimin heykəli tərəfindən saxlanılan qıvrılmış dəstəklərə malik dayanacaq üzərində yerləşdirilib. Kafedranı saxlayan müqəddəs fiqurlar Müqəddəs Ambrosi, Avqustin Avrelius, İohann Xrisostom və İskəndəriyyəli Afanasiyə məxsusdur. Bazilika apsidasında altar altında asılmış kimi görünən kafedra tavanları da işıqlandırılan və bulud heykəlləri ilə əhatələnmiş mərkəzi pəncərədən düşən şüalarla işıqlandırılır. Berninin “Müqəddəs Terezanın ekstazı” əsəri kimi, Müqəddəs Pyotr kafedrası da, birləşdirici heykəltəraşlıq və polixrom memarlığın barokko incəsənətində işıq effektləri ilə manipulyasının yekun birləşməsidir.
Frizin yuxarısında qızılı fon üzərində latın dilində "O Pastor Ecclesiae, tu omnes Christi pascis agnos et oves" (Oh, kilsə keşişi, siz Məsihin bütün quzu və qoyunlarını yemləyirsiz.) Sağ tərəfdə həmin yazı yunan dilində yazılmışdır. Altarın arxasında Bernininin taxta masanı da özündə ehtiva edən, Roma yepiskopunun Məsihin vikariyası və Müqəddəs Pyotrun xələfi olmasını simvolizə edən abidəsi yerləşir.
Müqəddəs Pyotr taxtı bayramı
160px|thumb|right| Roma Papalarının Müqəddəs Pyotr bazilikasındakı taxtı. Sonuncu dəfə 1867-ci ildə cəmiyyətə göstərilib. Erkən martirologiyaların verdiyi məlumata görə, Keçəl Karlın hakimiyyətindən yüz il əvvəl Romada Müqəddəs Pyotrun taxtı ilə əlaqəli iki liturgik bayram qeyd edilirdi: bunlardan biri Köhnə Müqəddəs Pyotr bazilikasının vəftiz kapellasında saxlanan taxt, digəri isə Pirsçilla katakombasında saxlanan taxtla bağlı idi. Bu bayramlar müvafiq olaraq 18 yanvar və 22 fevral tarixlərinə təsadüf edirdi. Lakin, iki taxtdan heç biri dövrümüzə çatmamışdır. Bundan sonra bayram abstrakt “Pyotr taxtı” ilə əlaqələndirilmiş, sinexdoxa olaraq taxt Papanın Roma yepiskopu kimi hüququnu sikvolizə edir və ilk olaraq Müqəddəs Pyotr tərəfindən tətbiq edilməsi, sonradan Roma taxtı kimi genişləndirilməsi ilə əsaslandırılır. Baxmayaraq ki, hər iki bayram ilkin olaraq Müqəddəs Pyotrun Romaya gəlməsi ilə əlaqəli idi, XIX əsrdən etibarən “Martyrologium Hieronymianum”a əsasən 18 yanvar Pyotrun Romaya, 22 fevral isə Antioxiyaya gəlməsi ilə əlaqələndirilir. Hər iki bayram 1604-cü ildə VIII Klement tərəfindən təsdiq edilmiş Tridentin təqvimində (Müqəddəslər təqvimi) qoşa pillədə yerləşdirilmiş və son zamanlarda Böyük Cütlük adlandırılmağa başlamışdır.
1960-cı ildə Papa XXIII İohann 18 yanvar təqvimini, eyni müqəddəslə və ya hadisə ilə əlaqəli olan əlavə yeddi ikinci bayramla birlikdə Ümumi Roma Təqvimindən çıxarmışdır. 22 fevral bayramı ikinci dərəcəli bayram kimi qeyd edilməyə başlanılmışdır. Bu təqvim Papa XXIII İohannın 1962-ci il Roman Missalı ilə birləşdirilmiş, daha sonra isə Papa XVI Benedikt tərəfindən Summorum Pontificum xeyrinə sanksionarlaşdırılmışdır. XXIII İohannın dəyişiklərini qəbul etməyən mühazfiəkar katoliklər hələ də hər iki bayramı ayrılıqda qeyd etməyə davam edirlər: 18 yanvar “Romada Müqəddəs Pyotr taxtı”, 22 fevral isə “Antioxiyada Müqəddəs Pyotr taxtı” günləri kimi qeyd edilir.
1969-cu ildən tətbiq edilməsinə başlanılmış yeni klassifikasiyaya əsasən 22 fevral bayramı Roma təqvimində bayram kimi qeyd edilir.
Hacı Əhməd kəndi (Çaypara)
Hacı Əhməd kəndi - İranın Qərbi Azərbaycan ostanının Çaypara şəhristanı ərazisinə daxil olan kənd.
Əhalisi
2006-cı il məlumatına görə kənddə 345 nəfər yaşayır (75 ailə).
Qırxbulaq (Meşkinşəhr)
Qırxbulaq — İranın Ərdəbil ostanının Meşkinşəhr şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 42 nəfər yaşayır (10 ailə).
Abdulla Qədiri
Abdulla Qədiri (1894-1938) — Özbəkistan yazıçısı, dramaturqu və publisisti, repressiya qurbanı
Həyatı
Türküstanda getdikcə genişlənən cədidçilik, maarifçilik hərəkatı Abdulla Qədiriyə də təsirini göstərir. O, bölgədə çap olunan qəzet və dərgiləri müntəzəm oxuyur. Cədidçilərin yolunu tutan gənc xalqını xurafatdan, gerilikdən qurtarmaq üçün qələmə əl atır. Bədii yazıları ilə xalqa təsir göstərməyə çalışır. Abdulla Qədiri Özbəkistanda nəşr olunan ilk satirik jurnalın – “Müştüm” (“Yumruq”) dərgisinin banilərindən və fəal müəlliflərindən biri olmuşdur.
Yazıçı 1924-1925-ci illərdə Moskvada B.Y.Bryusov adına Ali Bədii Ədəbiyyat İnstitutunda təhsilini davam etdirmişdir.
Abdulla Qədiri daha sonra ərəb və fars dillərinə yiyələnmək üçün yeni üsullu mədrəsədə – müsəlman seminariyasında təhsilini davam etdirir.
Özbəkistanda baş verən haqsızılqlar, insanların hüquqlarının hər addımda pozulması, sosializm quruculuğu adı altında ruslaşdırma siyasətinin yeridilməsi Abdulla Qədirinin yolunu keçmiş məslək dostlarından ayırır. O, Özbəkistanın azadlığı uğrunda mübarizə aparanların sırasında özünə yer tutur. Gizli antisovet və antirusya təşkilatının fəallarından birinə çevrilir. 1937-ci ilin ortalarında Özbəkistanda özbək-cədid ziyalılarını, özbək ədəbiyyatı, tarix və mədəniyyət xadimlərini məhv etmək kampaniyası başlanılmışdır. Abdulla Qədıri də bu kompaniyada stalinizmin qurbanı kimi repressiyaya məruz qalmış, 1937-ci il dekabrın 31-də “xalq düşməni” kimi həbs edilmişdir.
Yazıçı 1938-ci il oktyabrın 4-də qırx dörd yaşında güllələnmişdir. O, Daşkənddəki Xoca-Ələmbərdor (Kamalan) qəbiristanlığında dəfn edilmişdir. Maraqlıdır ki, sonralar Abdulla Qədırinin istintaq işi məxfilikdən çıxarılanda istintaq materialları arasında müstəntiqlərin sualları və təqsirləndirilən şəxslərin cavabları ilə yanaşı, onun millətçi və antisovet kimi təqdim olunduğu bir sıra kollektiv rəylər aşkarlanmışdır. Belə materiallara S.Hüseynov, N.Axundin, A.Şərafutdinov, Q.Qulam və başqaları imza atıblar. Bu sənədlərin surətlərinin bir hissəsi Nabican Boki tərəfindən “Edam kitabı”nda (Daşkənd, 1992) nəşr edilmişdir.
Yaradıcılığı
Yaradıcılığa erkən başlayan yazıçının qələmə aldığı mövzular onun real şəkildə müşahidə etdiyi hadisələrdən qaynaqlanır. O, gördüklərini gah satirik yolla, gah faciə şəklində qələmə almışdır. Abdulla Qədirinin yaradıcılığının ilk dövrlərinin bəhrəsi olan “Millətimə”, “Bizim vəziyyət” şeirləri sosial məzmunludur. “Əxlaqsız” adlı nəsr əsəri 1916-cı ildə “Türküstan vilayətinin qəzeti”ndə dərc olunmuşdur. Bu əsərdə yazıçı mülkədar oğlu Saqdullanın timsalında gənc ticarətçilərin nöqsanlarını, onların əxlaqsız, məhvə məhkum həyat tərzini açıq şəkildə ifşa etmişdir. Elə həmin illərdə yazdığı “Bədbəxt adaxlı” dramında isə yazıçı israfçılığı, bədxərcliyi tənqid hədəfi seçmişdir. Əsərdə mülkədarın yanında işləyən kasıb gəncin faciəli taleyi təsvir olunur.
Ölkənin sosial-siyasi həyatında baş verən dəyişikliklər Abdulla Qədirinin dünyagörüşündə böyük dönüş yaratmışdır. 1919-1925-ci illərdə yazdığı felyetonlarını, hekayələrini “İştirakiyyun” (“Kommunist”) və “Qızıl bayraq” qəzetlərində, “İnqilab” dərgisində çap etdirmişdir. 1922-ci ildə “İnqilab” dərgisində yazıçının “Mənim atam bolşevikdir” əsəri dərc olunmuşdur. Onun 300-dən artıq publisistik məqaləsi yayınlanmışdır. Bu məqalələr dövrün sosial-siyasi həyatının salnaməsi kimi diqqəti çəkir.
Hekayələrini, felyetonlarını, məqalələrini “Cul qunbay”, “Dunbul”, “Ciyən”, “Sovrunbay”, “Ovsar”, “Dumbulnisə” və başqa gizli imzalarla nəşr etdirən Abdulla Qədiri alverçiləri, kəndxudaları, ikiüzlü çinovnikləri, bürokratları, qadın azadlığı əleyhinə çıxanları, maarifçiliyin düşmənlərini tənqid atəşinə tutur, xalqını yeni günə, işıqlı, aydın sabahlara çağırırdı.
“Mənim tərcümeyi-halım” hekayələr silsiləsindən olan “Kalvayı Məhzum”, “İnadcıl Taşpulat nədən danışır” və “Şarvon xala nədən danışır” hekayələrində yazıçı yaratdığı obrazları satirik dillə ifşa edir. Müəllif həyatda, insan təbiətində baş verən bəzi neqativ hadisələri sırf ideoloji baxımdan birtərəfli şəkildə pisləmək və ifşa etməkdənsə, personajları və hadisələri qərəzsiz, mürəkkəbliyi və ziddiyyətləri ilə göstərməyə çalışır.
Satirik üslubun imkanlarından yararlanan yazıçı ona böyük şöhrət gətirən “Ötən günlər” adlı romanını 1922-ci ildən hissə-hissə çalışdığı “İnqilab” dərgisində dərc etdirmişdir. Abdulla Qədiri bu əsərini 1925-ci ildə ayrıca kitab şəklində çapdan buraxdırmışdır. Roman üç hissədən ibarətdir. Birinci hissə 23, ikinci hissə 17, üçüncü isə 16 hekayətdən (cəmi 56 hekayət) ibarətdir. Burada XIX əsrin I yarısında özbək xalqının həyatı təsvir edilmişdir. Əsərin başlanğıcında yazıçı “Müəllifdən” adlı giriş sözündə qeyd edir ki, “Biz yeni əsrə qədəm qoymuşuq və bütün ölkəni yeni yolla getməyə çağırıram”.
Abdulla Qədirinin bu əsəri ilk dəfə XX əsr Azərbaycan dilçiliyinin görkəmli simalarından olan özbək əsilli Azərbaycan dilçisi Xalid Səid Xocayev tərəfindən1928-ci ildə tərcümə olunaraq Hənəfi Zeynallının redaktorluğu ilə Azərnəşrdə çap olunmuşdur. Əsərə Xalid Səid Xocayev ön söz yazmışdır: “Əsərin müəllifi Özbəkistanın mahir yazıçılarından olan Abdulla Qədiri (Çolkanbay) zəmanənin adamlarındandır, ancaq proletar ideolojisilə hələ ki, yoğrulmamış, proletar dünyasına qarışmamış ziyalılardandır. ...Ancaq yenə milli ruhdakı ziyalıların sırasındadır. “Ötən günlər”in qiyməti keşmiş xanlar dövründəki qanlı faciələri, başkəsmələri, hakimiyyət uğrundakı çarpışmaları təsvir etməsindədir. Mühərrir bu əsərində keçmiş, unudulmuş günləri gözümüzün qabağında canlandırır. ...Abdulla Qədiri özbəklərin Mirzə Fətəlisi sayıla bilər”.
1928-ci ilin fevralında Abdulla Qədiri ikinci böyük əsəri olan “Mehrab əqrəbi” (“Mehrobdan chayon”) tarixi romanını tamamlayır və əsər bir il sonra Səmər-qənddə kitab halında yayınlanır. Burada XIX yüzildə – xanlıqlar dövründə baş verən hadisələr təsvir obyekti kimi seçilsə də, əsərin yarandığı dövrün siyasi ovqatı açıq şəkildə duyulmaqdadır. Əsərin “Mehrab əqrəbi” adlandırılması müqəddəs yerdən – ibadət məkanından çıxan, o yerə yaraşmayan münafiqlərə, fırıldaqçılara, alçaqlara, paxıl, imansız insanlara işarədir. Romanda Ənvər və Rənanın məhəbbət macərası, saf, ülvi məhəbbəti obrazlı dillə canlandırılır.
Abdulla Qədırinin ötən əsrin otuzuncu illərində qələmə aldığı və yalnız qaralama şəklində qorunub saxlanılan indiyədək çap olunmamış pyesi əsasında Daşkənddəki “İlham” teatrında məşhur teatr rejissoru Mark Vayl “Ağ-ağ qara leylək” əsərini tamaşaya hazırlamışdır. Bəzi məlumatlara görə, bunun ardınca Mark Vaylın faciəli ölümü onun teatrında homoerotik estetika sahəsində apardığı təcrübələrlə bağlı olmuşdur ki, bu da məhz həmin tamaşanın təfsirində xüsusilə aydın şəkildə özünü göstərir.
Tərcümələri
Abdulla Qədiri həm də dilçi və istedadlı tərcüməçi kimi böyük işlər görmüşdür. O, tatar fiziki Abdulla Şunasinin “Fizika” (1928), Nikolay Vasilyeviç Qoqolun “Evlənmə” (1935), Anton Pavloviç Çexovun “Albalı bağı” (1936) əsərlərini özbək dilinə tərcümə etmişdir. O, həmçinin Kazanda nəşr olunmuş “Böyük rusca-özbəkcə lüğət”in (1934) tərtibində iştirak etmişdir.
Distribusiya (biznes)
Distribusiya (distributio «bölgü, paylanma») — mal satışının təşkili, malların paylama şəbəkəsi boyunca paylanması.
Abdulla Qədiri
Bəraət verilməsi
Adulla Qədiri repressiya qurbanı kimi güllələndirkdən sonra Sov.İKP –nin XX Qurultayına qədər onun əsərləri qadağan edilmiş və nəşrinə yasaqlar qoyulmuşdur. İyirmi il ərzində evində “Ötən günlər” romanı tapılan hər kəs həbs olunmuşdur. İ.V.Stalinin ölümündən sonra isə vəziyyət dəyişmiş, yazıçı 1957-ci ildə rəsmi şəkildə reabilitasiya olunmuşdur. Lakin onun güllələnməsi faktı (həmçinin ölümündən sonra reabilitasiya faktı) uzun illər gizli saxlanılmışdır. Belə ki, 1958-ci ildə işıq üzü görən “Ötən günlər” romanının rus dilinə tərcüməsinin ön sözündə Abdulla Qədırinin tərcümeyi-halından bəhs olunarkən onun ölüm tarixi və şəraiti haqqında heç nə deyilmir. Bioqrafiyanın müəllifi tanınmış yazıçı İzzət Sultanovdur. “Mehrab əqrəbi” romanının rus dilinə tərcüməsi anonim bioqrafik qeydlə müşayiət olunmuş və orada qısaca “Abdulla Qədiri 1939-cu ildə vəfat etmişdir” kimi qeyri-dəqiq məlumat verilmişdir.
Xatirəsinin əbədiləşdirilməsi
Abdulla Qədiri ölümündən sonra Əlişir Nəvai adına Özbəkistan Respublikasının Dövlət Mükafatına (1991) layiq göyülmüş, Özbəkistan Prezidentinin fərmanı ilə “Müstəqillik” ordeni (15 avqust 1994) ilə təltif edilmişdir. Abdulla Qadiri adına Özbəkistan Respublikasının Dövlət Mükafatı təsis edilmişdir. Daşkənd Dövlət Mədəniyyət İnstitutu, Daşkənddəki mədəniyyət və istirahət parkı, Daşkəndin mərkəzi küçələrindən və metro stansiyalarından biri, respublikanın müxtəlif şəhərlərinin küçələri, bir çox mədəniyyət ocaqları onun adını daşıyır. “Ötən günlər” və “Mehrab əqrəbi” romanları əsasında filmlər (1969, 1973, 1996) və bir çox seriallar çəkilmişdir. Özbəkistanda ailədə uşaq dünyaya gələndə Abdulla Qədirinin romanlarının qəhrəmanlarının adlarını qoymaq ənənə halını almışdır.
Distribusiya (biznes)
Distribusiya material axınının müxtəlif alıcılar arasında bölüşdürülməsi prosesində həyata keçirilən bir -biri ilə əlaqəli funksiyalar kompleksidir. Beləliklə, paylama logistikası və ya fiziki paylama, məhsulların alınması, sifarişin alındığı vaxta qədər saxlanılması və müştəriyə növbəti çatdırılması ilə əlaqəli bir fəaliyyətdir.
Marketinq qarışığının digər üç elementi məhsul, qiymətləndirmə və irəliləyişdir.
Distribusiya kanalı — istehsalçıdan istehlakçıya gedərkən müəyyən bir məhsulun və ya xidmətin mülkiyyətini başqasına təhvil verən və ya başqasına verməyə kömək edən firma və ya fərdlərin toplusu.
Distribusiya kanalının parametrləri
1. Paylama kanalının səviyyəsi, məhsulun istehsalçıdan son istehlakçıya köçürülməsi işini təmin edən bir vasitəçidir.
Sıfır səviyyəli paylama kanalı: istehsalçı → istehlakçı
Birinci dərəcəli paylama kanalı: istehsalçı → pərakəndə vasitəçi → istehlakçı
İkinci dərəcəli paylama kanalı: istehsalçı → topdan vasitəçi → pərakəndə vasitəçi → istehlakçı
2. Paylama kanalının tutumu paylama kanalından keçən məhsulun miqdarı ilə müəyyən edilir.
3. Paylama kanalının uzunluğu və eni məhsul satışının istənilən mərhələsində vasitəçilərin sayı ilə xarakterizə olunur.
Kanallar və vasitəçilər
Məhsul paylanması, bir paylama kanalı olaraq da bilinən bir paylama kanalı vasitəsi ilə baş verir. Dağıtım kanalı, malların mülkiyyətini istehsal yerindən istehlak yerinə köçürmək üçün lazım olan insanlar, təşkilatlar və fəaliyyətlərdir. Məhsulların son istifadəçiyə, istehlakçıya çatma yolu budur. Bu, əsasən treyderlər və ya toptancılar vasitəsilə və ya beynəlxalq kontekstdə idxalçılar vasitəsi ilə həyata keçirilir. Bəzi ixtisaslaşdırılmış bazarlarda agentlər və ya brokerlər marketinq kanalına qatıla bilərlər
Aqata Barbara
Aqata Barbara — Maltanın dövlət xadimi və siyasətçisi, 1982-1987-ci illərdə Malta prezidenti.
Bioqrafiyası
Karyerasına məktəbdə müəllim kimi başlamışdır (1942-1947). 1946-cı ildən siyasətdə fəal iştirak edir və Leyborist Partiyasına qoşulur. 1947-ci ildə Malta Leyborist Partiyasının İcraiyyə Komitəsinin üzvü olur və Maltanın Nümayəndələr Palatasına seçilir. Ölkədə ilk qadın millət vəkili kimi tarixə düşür. Sonradan 1982-ci ildə deputatlıqdan könüllü istefaya qədər Malta Parlamentinin də istisnasız olaraq bütün seçkilərdə deputat seçilir. 1955-ci ildə təhsil və mədəniyyət nazirinin portfelini təhvil alır. Bununlada ilk Malta qadın naziri olur. Təhsilin geniş əhali üçün daha əlçatan olmasına yönəlmiş bir islahatı həyata keçirir. Maltanın müstəqilliyi uğrunda fəal mübarizə aparır. Bu fikri təbliğ edərək Qərbi Avropa və ABŞ-yə çoxsaylı səfərlər təşkil edir və bu məsələ ilə bağlı BMT-də dəfələrlə çıxışlar edir.
1958-ci ildə Leyboristlər hökuməti süquta uğrayır və Barbara vəzifəsini tərk edir. O, daha sonra Maltadakı İngilis hakimiyyətinə qarşı nümayişlərdə iştirak etdiyinə görə həbs cəzasına məhkum edilir.
1974-1981-ci illərdə Əmək, Məşğulluq və Sosial Təminat Naziri (1976-cı ildən - Əmək, Sosial Təminat və Mədəniyyət), Baş nazirin müavini vəzifəsini icra edir. İşçilər üçün sosial zəmanətlərin artırılması və işsizliyin azaldılması sahəsində nəzərəçarpan uğurlara imza atır. Maltada muzey biznesinin inkişafına mühüm töhfə verir. Sosialist partiyasının nümayəndəsi kimi, Maltanın mədəni həyatının dünyəviləşməsi üçün mübarizə aparır. Xeyriyyəçilik işlərinin təşkilində fəal iştirak edir. 1981-ci il seçkiləri konstitusiya böhranına səbəb olur. Çünki Milliyyətçi Partiya səs çoxluğunu qazansada parlamentdəki azlıq ola Leyborist Partiyası üçün 34-ə qarşı 31 olur. Milliyyətçi Partiyadan olan millət vəkilləri parlamenti boykot edir və etiraz nümayişləri başlayır. Beləliklə 15 fevral 1982-ci ildə Maltanın prezidentliyini gətirilən Barbaranın vəzifəsi Maltadakı iki əsas siyasi partiya arasındakı münaqişəni həll etmək olur. O, vəziyyətin pisləşməsinin qarşısını alaraq bunu bacarır.
1987-ci ildə onun prezidentlik müddəti başa çatdı və 2002-ci ildə öldüyü məmləkəti Zabbara qayıdır.
İnsan qırxayağı (film, 2009)
«İnsan qırxayağı (Birinci Ardıcıllıq)» (The Human Centipede (First Sequence)) — 2009-cu ildə Tom Siks tərəfindən çəkilmiş Niderland qorxu filmi. Film üç turisti qaçırıb onların ağızlarını və anuslarını cərrahi yolla birləşdirərək "insan qırxayağı" əmələ gətirən alman cərrahından bəhs edir. Filmdə doktor Hayter rolunda Diter Lazer, onun qurbanları rolunda Eşli K. Uilyams, Eşlin Yennie, Akihiro Kitamura oynayıb.
Rejissor Siksin dediyinə görə, filmin konsepsiyası onun dostları ilə birlikə uşağa təcavüz edən “kök yük maşını sürücüsünün” ağzını anusuna tikərək cəzalandırması ilə bağlı etdiyi zarafatdan yaranıb. Digər ilham mənbəyi İkinci Dünya müharibəsi zamanı nasistlərin tibbi təcrübələri olmuşdur: məsələn, Auşvitz konsentrasiya düşərgəsində nasist həkim Yozef Mengele tərəfindən həyata keçirilən tibbi eksperimentlər. Layihəni maliyyələşdirmək üçün investorlara müraciət edərkən, potensial dəstəkçiləri təxirə salmaqdan qorxan Siks filmin məzmununu onlara demədi; ona görə də maliyyəçilər filmin mahiyyətini film tamamlanana qədər başa düşmədilər.
Film 30 aprel 2010-cu ildə ABŞ-da məhdud sayda kinoteatrlarda nümayiş olundu. Qarışıq tənqidi yanaşmalarla qəbul edilməsinə baxmayaraq, film beynəlxalq film festivallarında bir sıra mükafatlar qazandı. Siks tərəfindən ssenarisi yazılmış və ekranlaşdırılmış iki davam filmi - Tam ardıcıllıq və Yekun ardıcıllıq - müvafiq olaraq 2011 və 2015-ci illərdə ekranlara buraxılmışdır. Tam trilogiya 2016-cı ildə Tam Ardıcıllıq adlı vahid bir filmdə birləşdirilmiş, Siks onu "qırxayaq filmi " kimi təsvir etmiş və eyni zamanda ayrı-ayrılıqda müstəqil film kimi işləmişdir.
Məzmun
Almaniyada olan iki amerikalı turist – Lindsi və Cenninin maşınlarının təkəri partladıqdan sonra kömək istədikləri zaman cərrah Yozef Hayter onları evə qəbul edir. Bu zaman Hayter onlara narkotikli su verir və huşsuz vəziyyətdə saxlayır. Qadınlar müvəqqəti tibb palatasında oyanırlar. Hayter ona "uyğun olmadığını" bildirdikdən sonra qaçırdığı yük maşını sürücüsünü öldürdüyünə qızlar şahid olurlar. Hayter yeni kişi əsir, yapon turist Katsuronu onun əvəzinə təmin edir. Həkim izah edir ki, o, siam əkizlərini ayırmaq üzrə dünya şöhrətli mütəxəssisdir, lakin indi insanları bir-birinə tikərək yeni canlılar yaratmağı xəyal edir. O, üç qurbanını cərrahi yolla ağızdan- anusa necə birləşdirəcəyini, beləliklə onların vahid bir həzm sisteminin olacağını ətraflı təsvir edir.
Lindsi qaçmağa çalışdıqdan və uğursuzluğa düçar olduqdan sonra Hayter onu qırxayağın orta hissəsi, ən ağrılı mövqeyi etmək qərarına gəlir. Hayter cərrahiyyə əməliyyatını həyata keçirir, Katsuronu öndə, Lindsini ortada və Cennini arxada qoyur; o, hər iki qadının həm üst, həm də altdan ön dişlərini və dodaqlarını çıxarır və düz bağırsağa çıxışı təmin etmək üçün Katsuro və Lindsinin ombalarını kəsir; Lindsi və Cenninin çənə xəttindən yanağa qədər dərisindən U formalı hissə çıxarılır, o, müvafiq olaraq Lindsi və Katsuronun ombasından dərini transplantasiya edir. O, ayağın uzanmasının qarşısını almaq üçün qurbanlarının diz qabaqlarını kəsir, qurbanlarını sürünməyə məcbur edir. Qırxayaqdakı hər qurban yarıçılpaqdır, burada Katsuro və Lindsi müalicə məqsədilə sarğı ilə örtülmüş alt geyimi ilə, Cenni isə paltarsız verilir. Hər üç seqmentin dizləri sağalmaq və sürünmək üçün sarğı ilə bağlanır. Lindsi Katsuronun arxasına sarğı zolağı ilə, Cenni isə Lindsinin arxasına sarğı zolağı ilə birləşdirilir.
Əməliyyat başa çatdıqdan sonra Hayter onun yaradılmasından məmnundur və qırxayağın hər bir seqmentini oyatmaq üçün onu qonaq otağına aparır, onların hər birinin fotoşəkillərini çəkir və hətta qırxayaq seqmentlərinin heyran olması üçün ətrafa güzgü keçirdir. Hayter qırxayağı it qəfəsinə salaraq, Katsuroya şam yeməyində it yeməyi yeməsinə icazə verir, tez-tez Katsuronu irqçi təhqirlərlə aşağılayır, üsyan edəndə onu döyərək onu ev heyvanı kimi saxlamağa çalışır. Katsuro defekasiya olanda Lindsi nəcisini saxlamaq məcburiyyətində qalır, həkim isə həzzlə onu izləyir. Lakin o, qəfəsli Katsuronun (qırxayaqın ön hissəsi kimi ağzı boşdur və hələ danışa bilir) davamlı qışqırtısından və qadınların davamlı iniltisindən sonra nəhayət əsəbiləşir. Hayter üzərkən qırxayaq qaçmağa cəhd etdikdə qırxayaqın hər üç seqmentini döyür. Hayter Lindsinin qəbiz olduğunu başa düşməsindən narazıdır. O, Lindsiyə laksatiflərdən istifadə etməyi təklif edir ki, o, Cenninin ağzına defekasiya etsin və beləliklə, ən yaxşı dostunun nəcisini yeməyə məcbur olsun. Bununla belə, bunu etməzdən əvvəl o, müayinə zamanı Cenninin sepsisdən öldüyünü aşkar edir (Lindsi kameradan kənarda onun ağzına artıq defekasiya etmiş ola bilər ki, bu da infeksiyaya səbəb olub).
İki detektiv-polis Kranz və Voller, turistlərin yoxa çıxmasını araşdırmaq üçün evə gələndə, Hayter onları dörd seqmentli qırxayaq kimi yeni yaradılışda Cenninin əvəzi kimi əlavə etmək fikrinə gəlir. O, iki dedektivin huşunu itirmək ümidi ilə onlara tərkibində sakitləşdirici dərmanlar olan su təklif edir. Su verildikdən sonra detektivlər şübhələnir və onun evinə axtarış üçün order alırlar.
Əməliyyatçılar Hayterin evindən çıxanda qurbanlar qaçmağa çalışırlar. Katsuro prosesdə Hayterə hücum edir. Onların qaçmaq cəhdi sonda uğursuzluğa düçar olur. Katsuro həkimə etiraf edir ki, o, öz ailəsi ilə pis rəftar etdiyi üçün taleyinə layiqdir, sonra şüşə qəlpəsi ilə boğazını kəsərək öz həyatına son qoyur.
Hayterin evinə qayıtdıqdan sonra detektivlər ayrı-ayrılıqda axtarış aparırlar, bu zaman yaralı Hayter hovuzunun yanında gizlənir. Kranz Hayterin qurbanları ilə birlikdə palatasını tapır. Voller əvvəlki narkotikli suyu içdiyindən özünü pis hiss etməyə başlayır və Hayter Katsuronun hücumu zamanı ayağına sancılmış skalpel ilə onu bıçaqlayır. Volleri ölü tapdıqdan sonra Kranz Hayter tərəfindən Vollerin silahı ilə vurulur. Kranz cavab olaraq, ölməzdən əvvəl Hayterin alnından atəş açır. Evə qayıdanda Cenni və Lindsi əl-ələ tutarduqda Cenni ölür. Lindsi evdə tək qaldığı üçün hönkür-hönkür ağlayır. Onun taleyi naməlum qalır. Film kamera evin damına doğru yönələrək onun ağlama səsləri ilə bitir.
Rollarda
thumb|right|Filmin baş qəhrəmanları: Eşlin Yanni, Eşli C.Uilyams və Akihiro Kitamura
Ssenari
Filmin süjeti üçün ilham mənbəyi yazıçı/rejissor Tom Siks in bir dəfə dostları ilə televiziyada gördüklərindən: uşağa təcavüz edən ağır çəkili yük maşını sürücüsünün ağzının anusuna tikilərək cəzalandırması haqqında edilən zarafatdan qaynaqlanır. Siks bunu böyük bir qorxu filmi üçün konsepsiya kimi gördü və o, ideyanı inkişaf etdirməyə başladı. Devid Kronenberqin ilk əsərlərindən və yapon qorxu filmlərindən bir rejissor kimi ona çox təsir etdiyini söylədi. Siks dedi ki, o, "inanılmaz" monstr filmlərindən daha realist olan qorxu filmlərinə üstünlük verir və o, "həddindən artıq siyasi düzgünlükdən onun bədəni səpir". İnsan qırxayağı ssenarisinə böyük təsir edən Pyer Paolo Pazolininin 1975-ci ildə çəkdiyi, yaponların intensiv şəkildə şiddət, sadizm və cinsi pozğunluğu əks etdirən səhnələri ilə diqqəti cəlb edən "Salo və ya Sodomun 120 Günü" adlı mübahisəli italyan dram filmi oldu. Siks həmçinin Devid Linçin əsərlərinə sevgisini ifadə etmişdir Başqa bir ilham mənbəyi Siksin Hollandiyanın Böyük Qardaş serialında rejissor kimi əvvəlki rolundan gəldi, burada o, "tək qalanda çılğın şeylər edən və onlara baxılmadıqlarını düşünən" insanları müşahidə edə bilmişdi.
Haynz Rötke
Heinz Röthke ( 19 yanvar 1912, Angermünde, Alman İmperiyası -14 iyul 1966, Volfsburq, Almaniya) — SS Obersturmführeri, 1940-cı ildən işğal olunmuş Fransadan yəhudiləri deportasiyasa edən liderlərindən biri.
Haqqında
Haynz Rötke 19 yanvar 1912 ci ildə anadan olub. Berlin Humboldt Universitetində hüquq təhsili alıb. Haynz Rötke Münhendə hökumət şurasında məmur vəzifəsində çalışıb. Fransanın işğalından  sonra  Brestdə  hərbi  məsləhətçi  olub. 1942-ci ilin yazından o, Fransadakı gestaponun qondarma yəhudi hakiminin rəhbəri, Teodor Dannekkerin müavini olub və 1943-cü ilin iyulunda bu vəzifədə onu əvəz etdi. Yəhudilərin ölüm düşərgələrinə sürgün edilməsində fəal iştirak edib. Rötkenin 5 noyabr 1942-ci ildə İmperator Təhlükəsizlik Baş İdarəsinə göndərdiyi teleqram qorunub saxlanılmışdır:
.}}
Müharibədən sonra
Müharibə bitdikdən  sonra  Rötke  Volfsburqda  yaşayıb  və  hüquq  məsləhətçisi  işləyib. O, Fransada qiyabi ölüm cəzasına məhkum edilib. 1961-ci ilin oktyabr ayından dövlət tərəfindən aylıq pensiya verilib. 1966-cı ilin iyulunda vəfat edib.
NGC 1478
NGC 1478, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. S0 tipli. tərəfindən ildə 66.04 sm (26 inç) ölçülü  vasitəsilə kəşf edilmişdir.
Almaniya 2015 Avropa Oyunlarında
30x30pxBədii Gimnastika
Qadınlar
Ördək qarmağı
thumb|Üz qapağı.
Ördək qarmağı — ABŞ Prezidenti Riçard Niksonun Vyetnam müharibəsi zamanı Şimali Vyetnama hədələmək üçün istifadə etdiyi əməliyyat üçün Ağ Evin istifadə etdiyi kod adı. Əməliyyat Şimali Vyetnam Paris sülh danışıqlarında Vaşinqtonun şərtlərini qəbul etmədiyi halda həyata keçiriləcəkdi. Əməliyyat Hanoy və ətrafındakı hərbi və iqtisadi hədəflərin nüvə bombası ilə darmadağın edilməsi, Hayfon limanının və digər limanların minalanmasını, Hanoy və Hayfonun xalça bombardmanına məruz edilməsi, Şimali Vyetnam əhalisinin böyük bir hissəsinin ərzaq təminatını məhv etmək üçün bəndlərin bombalanmasını, Şimali Vyetnamın şimal-şərq əlaqə xəttinə, habelə Çin sərhədindəki keçidlərə və körpülərə hava zərbələri və Vyetnam boyunca digər hədəflərə hava və qurudan hücumları əhatə edirdi.
Yevgeni Paxomov
Yevgeni Aleksandroviç Paxomov (1880, Stavropol — 1965, Bakı) — tanınmış sovet numizmatı və arxeoloq, Gürcüstan və Azərbaycan numizmatikasının  tədqiqatçısı.
Həyatı
Yevgeni Aleksandroviç Stavropolda doğulub, 1896-cı ildə Tiflisdə məktəbi bitirib. 1900-cu ildə Sankt-Peterburq Arxeologiya İnstitutu, 1902-ci ildə isə Texnologiya İnstitutunu bitirmişdir. 1920-ci ildə Bakıya köçmüşdür, burada Azərbaycan Tarixi Muzeyin təşkilatçılarından biri oldu, elmi fəaliyyəti ərzində bu muzeylə əlaqəsini kəsmədi.
1947-dən 1953-dək axeologiya kafedrasının müdiri kimi fəaliyyət göstərirdi. 1955-ci ildə Azərbaycan SSR əməkdar elm xadimi adına layiq görülmüşdür.
1962-ci ildə Azərbaycan SSRİ Elmlər Akademiyası nın müxbir üzvü seçildi.
Yevgeni Aleksandroviç Paxomov öz sahəsinin ən nüfuzlu alimlərindən biri idi. Çoxlu arxeoloji ekspedisiyaları etdi, xəzinələrin təsvirini verdi və Qafqaz numizmatikasına həsr olunmuş bir çox əsərlər yaratdı. Elmi fəaliyyətinin bir çox istiqamətlərində ilk tədqiqatçı kimi çıxış etdi.
Paxomovun nadir sikkə toplusu Leninqrad, Tiflis və Bakı muzeylərinin fondlarına daxil oldu, kolleksiyanın bir hissəsi Ermənistan muzeyinə, o biri hissəsi isə fərdi kolleksiyaçılara qaldı.
Paxomovun məqalələri rəqəmliləşdirmə prosesindədir və akademia.edu səhifəsində xüsusi səhifəyə yüklənir.
Hacıbala Hüseynov
Hacıbala Ağahüseyn oğlu Hüseynov — vokalçı-aktyor, Azərbaycan SSR əməkdar artisti (1940).
Həyatı
Hacıbala Hüseynov 13 yanvar 1912-ci ildə Bakı qəzasının Şüvəlan kəndində anadan olmuşdur. O, orta məktəbi buradakı məktəbdə oxumuş, 1929-cu ildə Azərbaycan Dövlət Opera və Balet Teatrının xor heyətinə daxil olub. 1933-cü ildə truppaya solist götürülüb. Paralel olaraq kanservatoriyada oxuyan Hacıbala 1936-cı ildə təhsilini başa vurub.
Hacıbala Hüseynov Üzeyir Hacıbəyovun "Koroğlu" operasında Həmzə bəy rolunun ilk ifaçısı olmuşdur. O, 1938 və 1959-cu illərdə Moskvada keçirilən Azərbaycan Ədəbiyyatı və İncəsənəti ongünlüyünün iştirakçısı olmuşdur.
Hacıbala Hüseynov 8 yanvar 1967-ci ildə Bakı şəhərində vəfat etmişdir.
Georgi Flerov
Georgi Nikolayeviç Flerov — Sovet nüvə fiziki, Dubnadakı Birgə Nüvə Tədqiqatları İnstitutunun yaradıcılarından biri, SSRİ Elmlər Akademiyasının akademiki (1968). Sosialist Əməyi Qəhrəmanı, Lenin (1956) və iki dəfə Stalin mükafatı laureatı.
Həyatı
Georgi Flerov Rostov-na-Donuda Nikolay Mixayloviç Flerov (1889-1928) və Yelizaveta Pavlovna (Fruma-Leya Peretsovna) Brailovskayanın ailəsində anadan olub. Onun özündən böyük qardaşı Nikolay (1911-1989) var idi. Atası Rusiyanın Çerniqov vilayətinin Qluxov şəhərindən olan keşişin oğlu, bank işçisi olub. Anası Rostov yəhudi ailəsindən idi. Kiyev Universitetinin tibb fakültəsinin tələbəsi ikən 1907-ci ildə atası inqilabi fəaliyyətinə görə universitetdən qovularaq və Peçoraya sürgün edilib. Burada həyat yoldaşı ilə tanış olub. Sürgün bitdikdən sonra cütlük gələcək alimin babası və nənəsi - Perets Xaymoviç Brailovski və Xana Simxovna Veisbergin yaşadığı Rostova qayıdırlar. Burada Georgi və qardaşı Nikolay doqquz illik orta məktəbi bitiriblər. Atalarının ölümündən sonra hər ikisi 1938-ci ildə Leninqradda oğullarının yanına köçənə qədər (1942-ci ildə mühasirədə olan Leninqradda vəfat edib) “Molot” qəzetinin redaksiyasında korrektor işləyən anası tərəfindən tərbiyə olunur.
Georgi Flerov 1929-cu ildə məktəbi bitirib. O, əvvəlcə fəhlə, sonra iki ilə yaxın Rostov-na-Donuda Ümumittifaq Elektrotexnika Birliyində elektrik montyorunun köməkçisi, nəhayət, lokomotiv təmiri zavodunda yağlayıcı işləyib.
1932-ci ildə Leninqrada gəlib, xalası, Leninqrad Rayon Xəstəxanasının terapevtik şöbəsinin müdiri Sofya Pavlovna Brailovskayanın evində məskunlaşıb. O, burda "Krasnıy Putilovets" zavodunda elektrik-parometrist kimi çalışmağa başlayıb.
Flerov 2933-cü ildə zavod tərəfindən M.İ.Kalinin adına Leninqrad Sənaye İnstitutunun mühəndis-fizika fakültəsinə göndərilir. 1936-cı ildə İqor Kurçatovun laboratoriyasında təcrübə keçməyə başlayır. 1938-ci ildə onun rəhbərliyi altında Flerov dissertasiya işini bitirərək Leninqrad Fizika-Texniki İnstitutunda öz qrupunda qalır.
1941-ci ilin payızında milis sıralarına qoşulub, Leninqrad yaxınlığındakı döyüşlərdə iştirak edib. Təhsilini nəzərə alaraq, Hərbi Hava Qüvvələri Akademiyasına göndərilib. Bunun üçün Flerov Yoşkar-Olaya evakuasiya edilib. 1942-ci ildə Cənub-Qərb Cəbhəsinin 90-cı ayrı-ayrı kəşfiyyat aviasiya eskadronunda (90-cı ORAE, komandir mayor M.P.Voronin) xidmət edib. 1942-ci ilin avqustunda işləmək üçün SSRİ Elmlər Akademiyasına ezam olunub.
1990-cı il noyabrın 19-da Moskvada vəfat edib. Novodeviçye qəbiristanlığında dəfn olunub.
Elmi fəaliyyəti
1940-cı ildə A.F.İoffe adına REA-nın Fizika-Texniki İnstitutunda Konstantin Petrjak ilə birlikdə radioaktiv çevrilmələrin yeni növünü - uran nüvələrinin kortəbii parçalanmasını kəşf etdi. 1942-ci ilin payızında cəbhədə döyüşlərin qızğın çağında “SSRİ EA-nın məruzələri” (1942. XXXVII cild, No 2, s. 67) və “SSRİ EA-nın Əsərləri” jurnallarında “Uranın spontan parçalanması” və “Toriumun spontan parçalanması” məqalələri dərc edildi.
1942-ci ilin aprelində o, İosif Stalinə məktub yazaraq, müharibənin dayandırdığı Ukan layihələrini bərpa etməyi təklif edir. Digər tərəfdən, G.N.Flerovun Stalinə yazdğı məktubu tamamlamadığını və göndərmədiyini deməyə əsas var.
1943-cü ildə o, sovet atom layihəsi üzərində işləyən alimlər qrupuna daxil edilib. 1949-cu ildə ilk sovet atom bombası RDS-1-i yaradan zaman o, plutoniumun kritik kütləsini müəyyən etmək üçün şəxsən riskli təcrübə aparıb.
Georgi Flerov 1953-cü ildə SSRİ Elmlər Akademiyasının müxbir üzvü, 1968-ci ildə isə Elmlər Akademiyasının həqiqi üzvü seçilib.
1954-cü ildə Atom Layihəsini tərk edib və İqor Kurçatovun dəstəyi ilə transuran elementlərinin sintezi üzərində işə başlayıb. Georgi Flerov 1955-ci ildən Sov.İKP üzvüdür.
Georgi Flerov 1955-ci ildə “Üç yüzlük məktubu”nu imzalayanlar arasında olub.
1957-ci ildə Dubnaya köçüb və 1960-cı ildə istifadəyə verilmiş U-300 ağır ion sürətləndiricisinin tikintisinə təşəbbüs göstərib. Bu layihə üzrə bir ildən sonra ilk təcrübələr başlayıb. U-300 öz imkanlarına görə dünyada bu sinifin bütün sürətləndiricilərindən üstün idi.
Georgi Flerov Nüvə Reaksiyaları Laboratoriyasının təsisçisi və elmi rəhbəri (1957-1990) olub.
1965-1974-cü illərdə Flerovun rəhbərliyi ilə Birgə Nüvə Tədqiqatları İnstitutunun bir qrup əməkdaşı ilk dəfə Mendeleyevin dövri cədvəlinin 102-106-cı elementlərini sintez edib.
Çernobıl AES-də baş vermiş fəlakətin nəticələrini aradan qaldırmaq üçün Flerov və onun əməkdaşları tərəfindən hazırlanmış iz membranlarının (nüvə filtrləri) texnologiyalarından istifadə edilib.
Georgi Flerov 1968-ci ildə XXIV Mendeleyev günlərində məruzəçi olub.
SSRİ-nin Kəşflər Dövlət Reyestrinə daxil edilmiş bir sıra elmi kəşflərin müəllifi:
Georgi Flerov Taqanka Teatrının ictimai bədii şurasının üzvü idi.
Cardano
Cardano — açıq mənbəli kriptovalyuta şəbəkəsi. Daxili valyutası ADA adlanır. Layihə mərkəzi İsveçrədə yerləşən Cardano fondu tərəfindən idarə olunur.
Tarixi
Platforma 2017-ci ildə Ethereum qurucularından biri Çarlz Hoskinson tərəfindən qurulmuşdur. Platformanın adı Cerolamo Kardanodan, kriptovalyutanın adı isə Ada Lavleysdən götürülmüşdür.
Ələddinin sehrli çırağı (film, 1979)
"Ələddin sehrli çırağı" filmi - İrruppam Vidu Sasidaranın 1979-cu ildə malayalam dilində çəkdiyi Hindistan fantastik filmidir.
Rollarda
Kamal Həsən — Ələddin
Racinikant — Kamaruddin
Cayabxarati — Roşni
Şripriya — Cəmilə
Qanesan Qardaşları — Mir Qasım
SA Aşokan — Cin
Savitri — Ələddinin anası
Ravikumar — Fəsul Camal
VS Raqavan — Cəmilənin atası
Sukumari — Aişəümmə
VK Ramasami
Məzmun
Bağdad silahlı qüvvələrinin komandiri Kamaruddin başçının ölümündən sonra torpaqlara sahib olacağı üçün krallığın şahzadəsi Roşniylə evlənmək istəyir. Roşni isə Ələddini sevir. O, küçədə veyillənən birisidir. Ələddini isə Cəmilə sevir, lakin, bu sevgi hər iki tərəfdən deyil. Ələddin və Kamaruddin Roşni üçün mübarizə aparırlar. Bu mübarizədə nə qalib gələcək: qəddarlıq, yoxsa, sevgi?
Gərtək (Sərdəşt)
Gərtək - İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 25 nəfər yaşayır (7 ailə).
Raymund Bado
Raymund Bado —  macar Yunan-Roma güləşçisi, Avropa çempionu.
Raymund Bado 1902-ci ildə Budapeştdə anadan olmuşdur. 1924-cü ildə cavan olmasına baxmayaraq, o, Olimpiya yığmasına daxil edilmişdi və Paris Olimpiya Oyunlarında 82,5 kq-dan yuxarı çəki kateqoriyasında gümüş medalı qazanmışdır. 1925-ci ildə o, Avropa Çempionatının gümüş medalını qazana bilmişdir və 1927-ci il Avropa Çempionatında birinci yeri tutdu. 1928-ci ildə o, Amsterdam Olimpiya Oyunlarında iştirak etdi, amma orada yalnız altıncı oldu.
1934-cü ildə Raymund Bado Misirə köçdü və orada məşqçi kimi fəaliyyət görməyə başladı. Onun sonrakı həyatı haqqında məlumat demək olar ki yoxdur.
Moris Beli
Moris Beli (Maurice Beeli; ) — Belçika botaniki.
Elmi fəaliyyəti
Moris Beli mikologiya üzrə ixtisaslaşmışdır.
Ədəbiyyat
Fraiture, A. Quelques grandes figures de la mycologie belge (неопр.) // Revue du Cercle de Mycologie de Bruxelles. — 2006. — Т. 6. — С. 17—40. (fr.)
Lindon Riv
Lindon Riv — CAR sahibkarı. Riv SolarCity-nin həmtəsisçisi və 2016-cı ilə qədər baş icraçı direktoru olmuşdur. 2006-cı ildə qardaşı Piter ilə birlikdə SolarCity-ni təsis etmişdir.
Mükafatları
Riv 2013-cü ildə "Ernst & Young Entrepreneur of the Year Award" mükafatına layiq görülmüşdür.
Elina Neçayeva
Elina Neçayeva — rus mənşəli Estoniya sopranosu. O, "La Forza" mahnısı ilə Estoniyanı 2018 Avroviziya Mahnı Müsabiqəsində təmsil etmişdir.
Həyatı
Elina Neçayeva 10 noyabr 1991-ci ildə Estoniyanın paytaxtı Tallin şəhərində rus ailəsində anadan olmuşdur. O, 2011-ci ildə Tallin Fransız Məktəbində təhsilini başa vurmuşdur. 2016-cı ildə Estoniya Musiqi və Teatr Akademiyasını klassik musiqi ixtisası üzrə magistr dərəcəsi ilə bitirmişdir.
Estoniya televiziyasında Elina ilk dəfə 2009-cu ildə Eesti otsib superstaari musiqi yarışmasındakı iştirakı ilə görülmüşdür. Daha sonra ifaçı 2014-cü ildə Estoniyanın Klassikatähed yarışmasında iştirak etmiş və nəticə olaraq finaladək yüksələ bilmişdir.